चंबा बस अड्डे के पास जलीं आधा दर्जन दुकानें | himsamachar.com
चंबा बस अड्डे के पास जलीं आधा दर्जन दुकानें
रविवार देर रात बस अड्डा चंबा के साथ लगते सपड़ी बाजार की 6 दुकानें आग की
चपेट में आ गईं जिनमें 3 दुकानें पूरी तरह जलकर राख हो गईं व अन्य दुकानों को भी काफी नुक्सान पहुंचा। आग इतनी भयंकर रूप में थी कि दुकानों में रखा सामान भी जलने से बचाया नहीं जा सका। रविवार लगी इस भीषण आग से धड़ोग मार्ग पर स्थित चंबा चप्पल की दो दुकानों, एक कपड़े प्रैस करने वाली दुकान, एक कन्फैक्शनरी की दुकान एक बार्बर शॉप व साथ लगती एक अन्य दुकान में काफी नुक्सान पहुंचा है। प्रभावित दुकानदारों त्रिलोक चंद, रवि कुमार चंद्रा, देवराज, कर्म चंद, व चंदू लाल ने बताया कि वे अपनी दुकानें रोजाना की तरह रात में बंद करके अपने घर चले गए थे परंतु सुबह लगभग 2 बजे किसी ने उन्हें सूचित किया कि उनकी दुकानों में आग लग गई है। दौड़कर आने पर उन्होनें अपनी दुकानों को आग से घिरा पाया। आग लगने की सूचना मिलते ही दमकल विभाग के कर्मी व शहर चैकी के प्रभारी मनोज वालिया के नेतृत्व में पुलिस दल भी मौके पर पहुंचा। दमकल विभाग ने आग पर जल्दी काबू पा लिया जिससे साथ लगती अन्य दुकानों को बचा लिया गया। प्रभावित दुकानदारों के अनुसार उनका लगभग 15 लाख रुपए से भी ज्यादा नुक्सान हो गया है। प्रशासन की तरफ से तहसीलदार चम्बा मनोज कुमार ने राजस्व विभाग की टीम के साथ घटनास्थल का दौरा किया और संबंधित पटवारी को नुक्सान का आकलन कर रिपोर्ट तैयार कर उनके कार्यालय में प्रेषित की करने का आदेश दिया। दुकानदारों को फौरी राहत के तहत अभी तक कुच्छ भी नहीं मिल पाया है। आग लगने के कारणों का पता नहीं चल पाया है लेकिन प्रथम दृष्टि में आग का कारण शार्ट सर्किट बताया जा रहा है।
Previous : स्टेट सीआईडी ने पकड़ा 226 बोरी सरकारी अनाज
Next : 25 वन रक्षकों का परिणाम घोषित
Please Solve it * * × 4 = twenty